बॉलीवुड एक्ट्रेस ने कश्मीर से कर्फ्यू हटाने पर किया Tweet, तो बॉलीवुड प्रोड्यूसर ने यूं दिया जवाब...  
एक्सट्रेस ऋचा चड्ढा ने कश्मीर से कर्फ्यू हटाने को लेकर की अपील 
बॉलीवुड प्रोड्यूसर ने दिया जबाव
सोशल मीडिया पर वायरल हो रहा है ट्वीट
जम्मू-कश्मीर से अब आर्टिकल 370 (Article 370) हटा दिया गया है, हालांकि, राज्य में अभी भी हालात सामान्य नहीं हैं. कश्मीर में अभी भी कई जगहों पर कर्फ्यू लगा हुआ है. हाल ही में जम्मू कश्मीर के हालातों पर एक्ट्रेस ऋचा चड्ढा (Richa Chadha) ने एक ट्वीट किया है, जो सोशल मीडिया पर वायरल हो रहा है. इस  ट्वीट में ऋचा चड्ढा (Richa Chadha) ने अपने कश्मीरी दोस्त के साथ हुई चैटिंग के कुछ स्क्रीनशॉट अपने ट्विटर हैंडल से शेयर किए हैं और साथ ही लिखा है, 'कल ईद है. मैं प्राधिकरण से अपील करती हूं कि कश्मीर से नाकाबंदी को हटा दिया जाए. लोग अपने बूढ़े मां-बाप और बच्चों को लेकर काफी चिंता में हैं. मेरे कुछ दोस्त हैं जो तब से रात को नहीं सो पा रहे जबसे इस बात का ऐलान हुआ है.'

एक्ट्रेस ऋचा चड्ढा (Richa Chadha ) के इस ट्वीट का फिल्म, 'एक्सिडेंटल प्राइम मिनिस्टर (Accidental Prime Minister)' के को-प्रोड्यूसर अशोक पंडित (Ashoke Pandit) ने जवाब दिया है. अशोक पंडित ने ऋचा के इस ट्वीट को रिट्वीट करते हुए लिखा, 'ईद मुबारक ऋचा जी, यहां कुछ भी चिंता करने जैसा नहीं है. सबकुछ कंट्रोल में है. यहां पत्थर फेंकने वालों, आजादी मांगने वालों, टुकड़े-टुकड़े गैंग और पाकिस्तान के सपोर्ट्स के लिए रिस्क है. आपके दोस्त कुछ कारणों की वजह से नहीं सो पा रहे हैं. 70 साल पुरानी बीमारी का इलाज हुआ है, थोड़ा समय तो लगेगा.'


बता दें कि गृह मंत्री अमित शाह (Amit Shah) ने बीते 5 अगस्त राज्य सभा में जम्मू और कश्मीर (Jammu and Kashmir) से अनुच्छेद 370 (Article 370) हटाए जाने का ऐलान किया था. जिसके बाद इस बिल को लोकसभा में भी पेश किया गया. दोनों सदनों से बिल पूर्ण बहुमत से पास हुआ. जम्मू-कश्मीर और लद्दाख को केंद्र शासित प्रदेश बना दिया गया. हालांकि इस बिल के विरोध में अभी भी देश में कई जगहों से आवाजें उठ रही हैं.